Rodrigo Duterte er «Østens Donald Trump» - og Filippinenes nye president
I natt ble den kontroversielle - og populære - Rodrigo Duterte (71) tatt i ed som president på Filippinene. Gjennom hele valgkampen har Duterte spilt på at velgerne bør stemme på ham som en protest mot en etablert elite, ikke helt ulikt den republikanske presidentkandidaten i Filippinenes nære allierte USA. At han vil gjeninnføre dødsstraff er kun ett av valgløftene og utspillene som sikret ham seieren: • Han lovet å utrydde all kriminalitet og korrupsjon på Filippinene i løpet av de tre til seks første månedene av presidentperioden. Han har truet med å innføre unntakstilstand over hele landet og la folk ta loven i egne hender for å få gjennomført planen. – Alle dere jævler som driver med narkotika: Jeg vil faktisk drepe dere. Jeg har ingen tålmodighet, jeg har ingen kompromisser. Enten dreper dere meg, eller så dreper jeg dere, idioter, talte Duerte til enorm jubel på et valgkamparrangement. • Da Amnesty International og Human Rights Watch (HRW) kritiserte ham for menneskerettighetsbrudd og hevdet at Duterte-styrte drapsskvadroner kunne stå bak 700 drap på mistenkte kriminelle i løpet av hans tid som ordfører i Davao, svarte presidentkandidaten at de ikke tok hardt nok i. Han mener tallet var «minst 1700». – Med meg som president, vil tallet øke til 100.000 sa Duterte - og proklamerte at Manilabukten vil bli brukt som «søppelplass for døde kriminelle». • Han har tatt til orde for at folk bør ta loven i egne hender i kampen mot kriminalitet, og skryter åpent av hvordan han selv har «tømt magasiner» mot kriminelle. – De sier jeg er en drapsmann. Kanskje er jeg det, sa Duterte i en TV-debatt like etter. Da programlederen spurte hva han ville gjort dersom hans egne barn var involvert i narkotikaforbrytelser, kom svaret kontant: - Jeg ville drept dem. KAN FÅ NORSKE KONSEKVENSER: Mener Duterte er godt nytt for norsk gissel• Duterte vil også innføre lokale regler fra hjembyen over hele landet: Forbud for mindreårige å bevege seg utendørs etter klokken 22, nasjonalt alkoholforbud etter klokken 01, forbud mot bråkete karaoke etter klokken 21 og totalforbud mot all røyking på offentlig sted. • Da paven besøkte Filippinene i valgkampen, kalte Duterte ham «sønn av en hore». Årsak: Pavebesøket skapte trafikkaos. Han har også havnet på kant med den mektige kirken i katolske Filippinene etter å ha jobbet for homofiles rettigheter og økt bruk av prevensjonsmidler. • Også utenrikspolitikken hans har fått verdenssamfunnet til å skjelve. Duterte har truet med å seile den filippinske marinen til Kinas nye, kunstige og omstridte øyer i Sørkinahavet, gå i land med soldater og plante Filippinenes flagg på øyene. Det skaper bekymring hos USA, en av Filippinenes nærmeste allierte. MER: USA og Filippinene signerte ny forsvarsavtale• Under et folkemøte spøkte han om en australsk misjonær som ble gruppevoldtatt og drept under et fengselsopprør på Filippinene. – Hun var så vakker. Som ordfører burde jeg fått stått først i køen, spøkte Duterte - som avfeide kritikken med «det er slik menn snakker» og truet med å utvise diplomater som tok avstand fra uttalelsene. • Han skryter åpent av å ha elskerinner, og har fortalt at det er fullt mulig å elske fire kvinner på en gang. UD BEKREFTER: Filippinske fredsforhandlinger i NorgeFødt: 18. mars 1945 i Maasin på øya Leyte, helt sør i den sentrale regionen av Filippinene Aktuell: Filippinsk politiker. Innsettes torsdag som president i landet for en periode på seks år. Tilhører: Det venstreorienterte partiet PDP-Laban. Bakgrunn: Utdannet jurist. Ordfører i den sørlige byen Davao 1988-1998, 2001-2010 og siden 2013. Dessuten varaordfører 1986-1987 og 2010-2013. Medlem av Republikanernes hus på Filippinene 1998-2001. Personlig: Skilt. Fire barn, åtte barnebarn. Katolikk. MC-entusiast.Mens verdenssamfunnet fikk øynene opp for den kontroversielle figuren, gikk han fra sine gamle kallenavn «The Punisher» og «Duerte Harry» til det noe mer internasjonale «Østens Donald Trump». Eller som Huffington Post kaller ham: «Donald Trump på stereoider». – Selvfølgelig er sammenligningene med Trump både fristende og litt klisjéfylte. Men de er svært treffende fordi han har truffet en nerve av sinne og frustrasjon i et tverrsnitt av det filippinske samfunnet, sier Asia-sjef Phelim Kine i Human Rights Watch. Filippinene har en av verdens raskest voksende økonomier. Men enorme forskjeller mellom en liten, rik elite og det fattige flertallet som ikke føler de får sin del av veksten, har banet vei for Dutertes suksesskampanje. Kilder: AP, AFP, NTB, Reuters. Time, New York Post, Washington Post, Store Norske Leksikon, Philippine Star, Daily Tribune, The Manila Times, Mindanao Daily News
Han ber folk drepe kriminelle, kalte paven «sønn av en hore» og vitser med voldtekt. Kanskje ikke så rart at Filippinenes nye president har fått kallenavnet «Østens Donald Trump».